For første gang i Aalborg Lufthavns 70-årige historie kom det årlige passagertal over en million. 
En fremgang på 5,3%.

Masser af kunder Der var helt nøjagtig 1.045.492 afrejsende og ankomne passagerer i 2008. En fremgang på 5,3 procent i forhold til 2007. Det er tredje år i træk passagertallet sætter rekord. Indenrigs Indenrigsruten Aalborg-København, hvor SAS, Cimber og Norwegian kappes om passagererne med op til 38 flyvninger om dagen, var der 809.108 passagerer i 2008. Det er en stigning på 41.562 passagerer, eller 5,4 procent, i forhold til 2007. Udenrigs Der var 82.762 passagerer på udenrigsruterne. Et minus på 3.634 passagerer, eller 4,2 procent, på grund af Sterlings konkurs i efteråret. Charter Til gengæld var der 14.890 flere charterrejsende. En fremgang på 10,7 procent til 153.622. - Sterlings konkurs var en alvorlig streg i regningen, men heldigvis kom Norwegian ind, så luftbroen til København er intakt, siger lufthavnsdirektør Søren Svendsen. Hvad vi tabte på udenrigsruterne har vi vundet på indenrigs, godt og vel endda, og nu ser vi frem til at ruterne til Málaga og London genåbnes til foråret. Desuden kan vi glæde os over et stort charterprogram til sommer.